A s’Ogliastra
(Silvio Piredda – Villar Perosa (To)

A s’Ogliastra m’intendo vicinu
Pro naschida, pro coro e in sa mente,
prite totta sa vida veramente
consideradu mi so ozastrinu.
Montes e mare mi apo istrintu in sinu
Su mare luminosu e s’Oriente.
Fina a vint’annos l’apo visitadu
Prima de esser unu disterradu.

Ses como de Provinza onorada
Chi s’istoria ti giambet sa fortuna,
ca fin’a como su sole e i sa luna
mai de coro non t’ad’abbrazzada.
Benzat sa pobertade eliminada
E chi sa sorte giret tott’in d’una.
Sa zente tua balente e fiera
T’accumpanzet a noa primavera.